
                   BIRŠTONO SAVIVALDYBĖS KONTROLĖS IR AUDITO TARNYBA

AUDITO ATASKAITA

DĖL BIRŠTONO SAVIVALDYBĖS 2012 METŲ FINANSINIŲ IR BIUDŽETO 

VYKDYMO ATASKAITŲ RINKINIŲ, SAVIVALDYBĖS SKOLOS ATASKAITOS IR SAVIVALDYBĖS BIUDŽETO VYKDYMO VERTINIMO 
2013 m. birželio 21 d. Nr. 3-15
Birštonas

ĮŽANGA

                     Vykdydama Lietuvos Respublikos biudžeto sandaros įstatymo 37 str., Lietuvos respublikos vietos savivaldos įstatymo 27 str. nuostatas bei Kontrolės ir audito tarnybos 2013 metų veiklos planą, Birštono savivaldybės kontrolierė Zita Pranckevičienė, atliko Birštono savivaldybės 2012 metų konsoliduotųjų ataskaitų rinkinio auditą, kurį sudaro savivaldybės konsoliduotųjų finansinių ataskaitų rinkinys ir savivaldybės  biudžeto vykdymo ataskaitų rinkinys, kurio sudėtyje yra ir savivaldybės skolos ir suteiktų garantijų ataskaitos. Parengė savivaldybės kontrolieriaus teikiamą Birštono savivaldybės tarybai ataskaitą ir išvadą dėl šių ataskaitų rinkinių vykdymo vertinimo.
                     Audito tikslas – patikrinti 2012 metų Savivaldybės finansinių ataskaitų ir biudžeto  vykdymo ataskaitų rinkinių duomenų tikrumą ir teisingumą bei Savivaldybės biudžeto bei iš valstybės biudžeto tikslinių ir bendrosios tikslinės dotacijų ir kitų lėšų naudojimo teisėtumą įstatymų ir Savivaldybės tarybos sprendimų nustatytiems tikslams ir pareikšti nepriklausomą nuomonę.

                      Išvados tikslas:    
                    -pareikšti nuomonę, ar  2012 metų savivaldybės biudžeto vykdymo ataskaitų rinkinys (įskaitant savivaldybės skolos ataskaitas) ir 2012 metų savivaldybės finansinių ataskaitų rinkinys yra parengti pagal teisės aktų reikalavimus, patikrinti ar jų duomenys tikri ir teisingi, ar atitinka pirminiams duomenims iš kurių šie rinkiniai buvo sudaryti;
                    -pareikšti nuomonę, ar 2012 metų savivaldybės biudžetas buvo naudojamas vadovaujantis teisės aktais;

                    -pateikti įvertinimą, ar, vykdant 2012 metų savivaldybės biudžetą, savivaldybės tarybos paskirti asignavimai panaudoti programose nustatytiems tikslams, galimu ekonomiškiausiu ir efektyviausiu būdu;

                     -pateikti pasiūlymus, kurie padėtų tobulinti savivaldybės biudžeto apskaitos ir atskaitingumo, finansų valdymo ir vidaus kontrolės sistemų veikimą, skatinti pateikiamos informacijos apie savivaldybės biudžeto asignavimų naudojimą viešumą ir skaidrumą;

                     -patikrinti, ar audituojama ataskaita parengta pagal galiojančius LietuvosRespublikos teisės aktus, atitinka priimtiems Savivaldybės sprendimams ir visais atvejais parodo tikrą ir teisingą biudžeto lėšų panaudojimą.

                      Savivaldybės finansinių ir biudžeto ataskaitų rinkinių duomenys buvo tikrinami atsižvelgiant į Lietuvos Respublikos 2012 metų valstybės biudžeto ir savivaldybių biudžetų finansinių rodiklių patvirtinimo įstatymą, Lietuvos Respublikos biudžeto sandaros įstatymą, Lietuvos Respublikos viešojo sektoriaus atskaitomybės įstatymą, Lietuvos Respublikos valstybės biudžeto ir savivaldybių biudžetų sudarymo ir vykdymo taisykles, Viešojo sektoriaus apskaitos ir finansinės atskaitomybės standartus (VSAFAS), kitus savivaldybės biudžeto sudarymą ir vykdymą, viešojo sektoriaus subjektų grupės konsoliduotųjų biudžeto vykdymo ir konsoliduotųjų finansinių ataskaitų rinkinių sudarymą reglamentuojančius teisės aktus.

Audituojamas subjektas – Birštono savivaldybės administracijos (toliau – Administracija) pateikta Birštono savivaldybės 2012 metų finansinių ir biudžeto vykdymo ataskaitų rinkinys (toliau-Ataskaitų rinkinys). Administracija yra biudžetinė įstaiga, finansuojama iš Birštono savivaldybės biudžeto. Adresas – Jaunimo g. 2, Birštonas, LT-59206, identifikavimo kodas 188750166. Administracija įstatymų nustatyta tvarka organizuoja savivaldybės biudžeto pajamų ir išlaidų bei kitų piniginių išteklių buhalterinės apskaitos tvarkymą, vykdo kitas Vietos savivaldos įstatymo bei Savivaldybės tarybos priskirtas funkcijas.


Audituotu laikotarpiu Savivaldybės administracijai vadovavo direktorius Valentinas Vincas Revuckas, Biudžeto skyriaus vedėja dirbo Ona Grigonienė.


Už metinio Ataskaitų rinkinio parengimą ir pateikimą Finansų ministerijai ir Savivaldybės tarybai įstatymų nustatytais terminais yra atsakinga Biudžeto skyriaus vedėja Ona Grigonienė.


Audito metu kontrolierės veikla buvo suplanuota taip, kad būtų įgyvendinta Vietos savivaldos įstatymo 27 straipsnio 9 dalies 10 ir 17 punktų reikalavimai – parengti ir pateikti Savivaldybės tarybai išvadą dėl Savivaldybės 2012 metų konsoliduotųjų ataskaitų rinkinio, kurį sudaro savivaldybės biudžeto vykdymo ataskaitų ir savivaldybės finansinių ataskaitų rinkiniai. Kontrolierė, atlikdama 2012 metų finansinius auditus, tikrino: 2012 metų Savivaldybės biudžeto sudarymo, tvirtinimo, keitimo teisingumą; finansinių ir statistinių ataskaitų sudarymą ir jų teisingumą; nuomos mokesčio už valstybinę žemę surinkimą ir apskaitos teisingumą; vidaus kontrolės aplinkos formavimą; apskaitos sistemų tobulinimą ir kompiuterizavimą, biudžeto lėšų sąmatų sudarymą ir jų vykdymą; privatizavimo fondo lėšų panaudojimą ir kt. Atliekant patikrinimą daugiausia dėmesio buvo skiriama prevencinių priemonių įgyvendinimui, konsultacijų teikimui siekiant, padėti audituojamiems subjektams gerinti veiklos rezultatus, didinti veiklos efektyvumą, tobulinti finansų valdymą, apskaitos tvarkymą ir vidaus kontrolę. Atkreipti Savivaldybės administracijos dėmesį į viešųjų įstaigų, nevyriausybinių organizacijų ir kitų nebiudžetinių subjektų finansavimo tvarką ir jų atsiskaitomumą už biudžeto lėšų panaudojimą, teikti mokesčių mokėtojams informaciją apie Savivaldybės biudžeto lėšų ir turto panaudojimą.

                                                AUDITO APIMTIS IR METODAI

          Savivaldybės 2012 metų finansinių ir biudžeto vykdymo savivaldybės skolos ataskaitos ir savivaldybės biudžeto vykdymo vertinimo audito metu vertinta (audito apimtis): 

            -2012 m. savivaldybės biudžeto vykdymo rezultatus – pajamas (27218,10 tūkst. Lt) ir išlaidas (27815,10 tūkst. Lt);
            -2012 m. savivaldybės biudžeto įvykdymo ataskaitų (forma Nr. 1-sav.-metinė), ir 2012 m. savivaldybės biudžeto išlaidų sąmatos įvykdymo ataskaitų (forma Nr. 2-sav. –metinė), 2012 m. savivaldybės skolinių įsipareigojimų ir suteiktų garantijų bei paskolų ataskaitų (forma Nr. 4-sav.-metinė), 2012 m. mokėtinų ir gautinų sumų ataskaitų (forma Nr.4 sav.-metinė) atitiktį teisės aktų reikalavivams ir jų duomenų patikimumą;

            -2012 m. savivaldybės biudžeto vykdymo ataskaitų rinkinio aiškinamąjame rašte pateiktų duomenų apie savivaldybės biudžeto vykdymą ir savivaldybės skolą atskleidimą.

             -2012 m.savivaldybės finansinių ataskaitų (Finansinės būklės ataskaitos, Veiklos rezultatų ataskaitos, Grynojo turto pokyčių ataskaitos, Pinigų srautų ataskaitos) atitiktį teisės aktų reikalavivams ir jų duomenų patikimumą;

             -savivaldybės biudžetinių įstaigų 2012 metų biudžetų sąmatų įvykdymo ataskaitų bei finansinių ataskaitų (finansinės būklės, veiklos rezultatų, pinigų srautų ir kt. finansinės ataskaitos ir priedai prie šių ataskaitų) iš kurių buvo sudarytas konsoliduotas savivaldybės ataskaitų rinkinys, buvo vertinama savivaldybės biudžeto asignavimų naudojimas efektyvumo, ekonomiškumo, ir rezultatyvumo požiūriu, bei  teisėtumo požiūriu šių ataskaitų rinkinių teisingumas.

Auditas atliktas pagal audito reikalavimus taip, kad būtų galima surinkti tinkamus įrodymus ir užtikrinimą, kad Ataskaitų rinkinys parengtas pagal teisės aktų reikalavimusir jame nėra nėra reikšmingų informacijos iškraipymų, o 2012 metų savivaldybės biudžetas vykdytas vadovaujantis teisės aktais, reglamentuojančiais savivaldybės biudžeto lėšų naudojimą. Auditas atliktas vadovaujantis audito standartais ir reikalavimais bei kitais teisės aktais reglamentuojančiais audito atlikimą. Tikrinimas atliktas dokumentinės kontrolės metodu ištisiniu būdu. Audito metu buvo naudotos procedūros: tikrinimas, skaičiavimas, stebėjimas, apklausa, patvirtinimas, auditinės ir kitos procedūros.
                      Patikrinimo metu vertinta, ar biudžeto lėšos darbo užmokesčiui, ilgalaikiam turtui, paslaugoms ir prekėms įsigyti, reprezentacijai, tarnybinio transporto išlaikymui, bei kitoms išlaidoms naudotos pagal teisės aktų reikalavimus. Be to, vertintas buhalterinės apskaitos ir ataskaitų sudarymo organizavimas, analizuoti asignavimų valdytojų ataskaitų bei paslaugas teikiančių įmonių veiklos apskaitos duomenys, budžeto pajamų ir asignavimų pakeitimai pagal Vyriausybės nutarimus ir Savivaldybės tarybos sprendimus.  


Audito ataskaitoje pateikti audito metu nustatyti faktai, kurie įforminti audito dokumentuose, o nepriklausoma nuomonė apie savivaldybės biudžeto įvykdymą, savivaldybės lėšų naudojimo, disponavimo jomis teisėtumą pareiškiama audito išvadoje.


Audituojant 2012 metų finansinių ir biudžeto vykdymo ataskaitų rinkinį ištirta vidaus kontrolės aplinka ir rizikos veiksniai, susiję su biudžeto lėšų apskaitos procesais. Siekiant gauti įrodymus audito tikslams pasiekti, naudotos tikrinimo apklausos, analitinės ir atliktos savarankiškos (detalios) procedūros, sumažinančios audito riziką bei surinkti įrodymai, reikalingi audito ataskaitai ir nuomonei pareikšti.

                  Savivaldybės biudžeto pajamų auditas atliktas remiantis Valstybinės mokesčių inspekcijos pateiktais mokesčių ir kitų įmokų į savivaldybės biudžetą apyskaitų duomenimis.

            SAVIVALDYBĖS BIUDŽETO RENGIMAS, PATVIRTINIMAS, TIKSLINIMAS

            Savivaldybės biudžeto projekto rengimą ir jo vykdymą teisės aktų nustatyta tvarka organizuoja Savivaldybės administracija pagal Birštono savivaldybės administracijos direktoriaus 2004-08-06 įsakymu Nr. AV-118 patvirtintą Biudžeto rengimo, tvirtinimo ir biudžeto asignavimų keitimo tvarką. Biudžetas sudaromas išlaidų sąmatų bei programų principu.

          2012 metų Birštono savivaldybės biudžeto ataskaita parengta vadovaujantis Lietuvos Respublikos valstybės biudžeto sandaros įstatymo 18 ir 36 straipsnių nuostatomis, atsižvelgiant į 2012 metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymo rodiklius biudžeto lėšas bei lėšas, skirtas specialiosioms programoms finansuoti. 

                 Svarbiausius buhalterinės apskaitos tvarkymo  reikalavimus reglamentuoja Buhalterinės apskaitos įstatymas, kurie yra privalomi ir verslo įmonėms ir pelno nesiekiantiems ūkio subjektams, ir viešąjam sektoriui. Buhalterinė apskaita kiekvienoje įmonėje turi būti tvarkoma laikantis šio įstatymo nuostatų ir ji turi būti tinkama, objektyvi, palyginama ,išsami, ir pateikiama laiku, kad būtų sudarytos prielaidos tikrai  ir teisingai informacijai pateikti finansinėse ataskaitose. Už tinkamos apskaitos politikos parengimą yra atsakingas įstaigos vadovas ir vyr. buhalteris. Vadovybė turi parinkti apskaitos politiką ir ją įgyvendinti, atsižvelgdamas į konkrečias sąlygas ir veiklos pobūdį.


Vadovaudamasi Vietos savivaldos įstatymo 17 straipsnio 12 punktu, Birštono savivaldybės taryba 2012 m. sausio 27 d. 04 d. sprendimu Nr. TS-1 patvirtino Birštono savivaldybės 2012 metų biudžetą –28973,97 tūkst. Lt pajamas ir 28973,97 tūkst. Lt išlaidas. Metų eigoje planas buvo tikslinamas. Patikslintas planas – 30200,0 tūkst. Lt pajamas ir 30200,0 tūkst. Lt išlaidas.
                      Lietuvos Respublikos 2012 metų valstybės biudžeto ir savivaldybių biudžetų finansinių rodiklių patvirtinimo įstatymu patvirtinta – 8963,0 tūkst. Lt valstybės biudžeto bendrosios dotacijos kompensacija ir speciali tikslinė dotacija -5024,4 tūkst. Lt iš jos valstybės perduotos savivaldybės funkcijoms finansuoti – 1915,4 tūkst. Lt ir moksleivio krepšeliui finansuoti – 3109,0 tūkst. Lt.

                     Svarstant 2012 metų Savivaldybės biudžeto projektą buvo planuojama daugiau skirti lėšų įvairių programų bei projektų vykdymui ir koofinansavimui, atsižvelgiant į Birštono savivaldybės strateginio plėtros iki 2011-2013 m. plano prioritetus, kad biudžetas būtų labiau pagrįstas numatytų programų tikslais bet ne asignavimų valdytojų poreikiais, tam panaudojant privatizavimo fondo lėšas.

                                      BIUDŽETO PAJAMŲ UŽDUOTIES VYKDYMAS

                Savivaldybės biudžeto pajamas sudaro mokesčiai, dotacijos ir kitos pajamos.  Pagal Savivaldybės biudžeto įvykdymo 2012-12-31 ataskaitą (Forma Nr. 1) per 2012 metus į Birštono savivaldybės biudžetą įplaukė  24770,4 tūkst. Lt pajamų ( 2011 – 20272,4 tūkst. Lt), planas įvykdytas 100,7 procentais (surinkta daugiau 174,6 tūkst. Lt planuotų pajamų). Savivaldybės biudžeto pagrindinė dalis gaunamų yra iš valstybės iždo 2012 metais gauta 20616,3 tūkst. Lt, tai sudaro 83,2 proc. visų pajamų. Didžiausią dalį pajamose 36,2  proc. sudaro bendrosios dotacijos kompensacija toliau seka: tikslinė dotacija mokinio krepšeliui finansuoti-12,5proc., gyventojų pajamų mokestis-10,0 proc.,lėšos valstybinėms (perduotoms savivaldybėms) funkcijoms atlikti-7,6 proc.,lėšos struktūrų skirtumams išlyginti-7,0 proc., ir t.t.


 Biudžetas neįvykdytas iš šių pajamų:

- negauta gyventojų pajamų mokesčio – 51,0 tūkst. Lt (įvykdyta – 98,00 proc.);


- negauta pajamų už teikiamas paslaugas – 109,1 tūkst. Lt (įvykdyta –84,56proc.);

                     - tikslinių lėšų valstybinėms (perduotoms savivaldybėms) funkcijoms atlikti-27,1 tūkst. Lt (įvykdyta-98,59 proc.) iš jų mobilizacijos administravimui-03 tūkst. Lt, civilinei saugai-2,9 tūkst. LT, ir valstybinės kalbos priežiūrai- 8,0 tūkst. Lt;

Biudžetas viršytas iš šių pajamų:


- gyventojų pajamų mokesčiai sav. pajamoms iš gyventojų pajamų mokesčio išlyginti-259,0 tūkst. Lt (įvykdyta -214,6 proc.);


- žemės mokesčio -31,8 tūkst. Lt (įvykdyta –190,6proc.);
                      - paveldimo turto mokesčio -1,7 tūkst.Lt (planuota nebuvo);
                      - nekilnojamojo turto mokesčio -46,4 tūkst. Lt (įvykdyta-118,56 proc.);

                      - vietinės rinkliavos-27,6 tūkst. Lt (įvykdyta-107,56proc.);

                      - už lėšas laikomas depozituose-0,9 tūkst. Lt (planuota nebuvo);

                      - nuomos mokestis už valstybinę žemę ir valstybinius vidaus vandenų fondo vandens telkinius-26,8 tūkst. Lt (įvykdyta-278,67proc.)
                      - kitų  mokesčių už valstybinius gamtos išteklius -16,10 tūkst. Lt (įvykdyta-120,91 proc.) 

                    Savivaldybės privatizavimo fondo lėšų likutis 2012-01-01 d.- 383,91 tūkst. Lt, pajamos per 2012 metus-14,7 tūkst. Lt ( 7,2 tūkst. Lt už parduotą gyvenamą butą Jundeliškių k. ir 7,5 tūkst. Lt kompensuotos išlaidos patirtos 2011 m.), per 2012 metus padaryta išlaidų 197,4 tūkst. Lt, likutis 2013-01-01 d.-201,2 tūkst. Lt.                             

                     SAVIVALDYBĖS LĖŠŲ IR TURTO NAUDOJIMAS IR APSKAITA

           Pagal savivaldybės biudžeto 2012 metų įvykdymo ataskaitą patikslintas išlaidų planas buvo 30200,0 tūkst. Lt (2011 – 25997,3 tūkst. Lt), panaudoti biudžeto asignavimai- 27815,1 tūkst. Lt (2011-23265,3 tūkst. Lt) Išlaidų planas įvykdyta 92,1 proc. (2011- 89,5proc.), liko nepanaudota –2384,9  tūkst. Lt (2011- 2732,0 tūkst. Lt), iš jų neįvykdyta pagal funkcinę klasifikaciją:


- bendros valstybės paslaugos 
- 529,6 tūkst. Lt įvykdyta (88,6 proc.);


- gynyba


- 3,3 tūkst. Lt įvykdyta (94,4 proc.);


- viešoji tvarka ir visuomenės apsauga
- 0,1 tūkst. Lt įvykdyta (99,91proc.);


- ekonomika


- 666,2 tūkst. Lt įvykdyta (67,17proc.);


- aplinkos apsauga

- 457,7 tūkst. Lt įvykdyta (88,25 proc.);


- būstas ir komunalinis ūkis
- 32,8 tūkst. Lt įvykdyta (94,8 proc.);


- sveikatos apsauga

- 6,4 tūkst. Lt įvykdyta  (94,4 proc.);


- poilsis, kultūra ir religija

- 373,1 tūkst. Lt įvykdyta (92,6 proc.);


- švietimas


- 261,4 tūkst. Lt įvykdyta (97,8 proc.);


- socialinė apsauga

- 54,3 tūkst. Lt įvykdyta (97,2 proc.);

                      - kitoms sav. perduotos mokinio             

                         krepšelio lėšos                                     -   (įvykdyta 100 proc.)



Iš viso:

- 2384,9 tūkst. Lt įvykdyta (92,1 proc.).


Savivaldybėje didžiausia išlaidų dalis pagal programas 2012 metais išleista infrastruktūros objektų priežiūros ir modernizavimo programos (06) vykdymui-10606,5 tūkst. Lt arba 38,1 proc.; švietimo programos (02) vykdymui-6862,2 tūkst. Lt arba 24,7 proc.; kultūros ir sporto puoselėjimo programos (03) vykdymui-3426,6 tūkst. Lt arba 12,3 proc.; savivaldybės funkcijų įgyvendinimo programos (01) vykdymui-3307,7 tūkst. Lt arba 11,9 proc.; socialinės paramos ir paslaugų programos (05) vykdymui-2936,7 tūkst. Lt arba 10,6 proc.; turizmo skatinimo programos (07) vykdymui-567,8 tūkst. Lt arba 2 proc.; visuomenės sveikatos stiprinimo programos (04) vykdymui-107,6 tūkst. Lt arba 0,4 proc.

Analizuojant savivaldybės 2012 metų išlaidų vykdymą pagal ekonominę klasifikaciją nustatyta, kad didžiausia išlaidų dalis tenka darbo užmokesčiui ir socialiniam draudimui –11924,4 tūkst. Lt, (42,87proc.) visų išlaidų, prekėms ir paslaugoms 6172,8 tūkst. Lt (22,19 proc.), turto įsigijimui ir remontui –7949,5tūkst. Lt, (28,58proc.), pašalpoms-1702,7 tūkst. Lt (6,12 proc.) ir kt.
                     Audito metu nustatyta, kad asignavimų valdytojai vadovavosi Biudžeto sandaros įstatymo 5 ir 7 straipsnių nuostatomis ir asignavimus naudojo neviršydami patvirtintų programų išlaidų sąmatų bendrųjų asignavimų, tarp jų – išlaidoms, iš jų darbo užmokesčiui ir turtui įsigyti.  Asignavimų valdytojai buvo finansuojami pagal prašymus, nevykdant asignavimų plano lėšų nebuvo prašoma arba nepanaudotos pagal planą pravestos lėšos buvo grąžintos į savivaldybės biudžetą.


Savivaldybės biudžeto lėšų likutis 2013-01-01 d. yra 401,7 tūkst. Lt, iš jų 171,6 tūkst. Lt programų lėšų likutis, 3,3 tūkst. Lt skolintų lėšų likutis, 226,8 tūkst. Lt apyvartos lėšos.

2012 metų valstybės biudžeto ir savivaldybių biudžetų finansinių rodiklių patvirtinimo įstatyme nustatyta, kad mokinio krepšelio patvirtinti asignavimai pagal tarpusavio atsiskaitymus pervedami iš vienų savivaldybių kitoms dėl mokinių migravimo tarp savivaldybių finansuojamų mokyklų. Birštono savivaldybė iš kitų savivaldybių per 2012 metus gavo 4,7 tūkst. Lt mokinio krepšelio lėšų. Birštono savivaldybė kitoms savivaldybėms pervedė 6,8 tūkst. Lt mokinio krepšelio lėšų.

                   Moksleivio krepšelio lėšų, skirtų iš valstybės biudžeto, neužtenka švietimo įstaigų finansavimui, todėl savivaldybė kiekvienais metais papildomai finansuoja iš savivaldybės biudžeto. 2012 metais iš savivaldybės biudžeto moksleivio krepšeliui finansuoti viso panaudota-166,6 tūkst. Lt iš jų: Birštono gimnazijai -143,8 tūkst. Lt., Birštono vaikų lopšelis-darželis „Vyturėlis“-22,8 tūkst. Lt.                  

                   2012 metais Savivaldybė nepanaudojo 27,1 tūkst. Lt skirtų valstybės biudžeto lėšų. Kadangi 2012 metų valstybės biudžeto ir savivaldybių biudžetų finansinių rodiklių patvirtinimo įstatymo nuostatos neleidžia vykdant biudžetą nepanaudotas specialiosios tikslinės dotacijos ir valstybinėms funkcijoms atlikti lėšų panaudoti bendroms savivaldybės reikmėms finansuoti, todėl nepanaudotus pagal tikslinę paskirtį 27,1 tūkst. Lt asignavimus Savivaldybės administracijos Biudžeto skyrius grąžino į Lietuvos Respublikos valstybės biudžetą kaip reikalauja Biudžeto sandaros įstatymo 32 straipsnio 3 dalis. 


Patikrinus Savivaldybės biudžeto išlaidų plano valstybinėms (perduotoms savivaldybėms) funkcijoms atlikti ataskaitą (Forma Nr.B-14 metinė) bei Savivaldybės biudžeto išlaidų mokinio krepšeliui finansuoti įvykdymo 2010-12-31 ataskaitą (Forma Nr. B-13 metinė) neatitikimų nenustatyta, nurodyti duomenys atitinka apskaitos duomenims.

                      Nustatyta, kad už neapgyvendintus Savivaldybės socialinius  butus per 2012 metus     ( kaip ir ankstesniais metais) už šildymą UAB „Birštono šiluma“ apmokama iš biudžeto lėšų. 

                                  SAVIVALDYBĖS SKOLINIAI ĮSIPAREIGOJIMAI
              Savivaldybė 2012 metais skolinosi iš Europos investicijų banko 563,2 tūkst. Lt projektų bendrafinansavimui, iš AB Šiaulių banko 184,557 tūkst. Lt ir iš SWED banko 1700,0 tūkst. Lt. 2013-01-01 dienai savivaldybė paėmusi paskolų už 5192,5 tūkst. Lt, per 2012 metus  iš viso pasiskolinta 2447,8 tūkst. Lt. Savivaldybės mokėtinos sumos (kreditorinės skolos) 2013-01-01 d. yra 6390,7 tūkst. Lt. Pagal ekonominę klasifikaciją didžiausią procentą biudžeto kreditorinių skolų sudaro sandoriai dėl turto kūrimo ir įsigijimo-6064,5 tūkst. Lt skolos už prekes ir paslaugas-203,0 tūkst. Lt, socialinės išmokos-123,2 tūkst. Lt. Daugumoje biudžeto kreditorinės skolos yra už einamą mėnesį, ilgalaikių įsiskolinimų nėra. 
             Savivaldybės gautinos sumos (debitorinis įsiskolinimas) 2013-01-01 dienai yra 149,2 tūkst. Lt. 
             Savivaldybės metinės ataskaitos duomenys suvedami iš asignavimų valdytojų metinių ataskaitų duomenų. Atliekant 2012 metų Savivaldybės finansinių ir biudžeto vykdymo ataskaitų rinkinių auditą buvo audituoti Savivaldybės biudžeto finansinės atskaitomybės dokumentai. 2012 metų Birštono savivaldybės biudžeto įvykdymo ir biudžeto sąmatos įvykdymo ataskaitos skolinių įsipareigojimų už 2012 metus ataskaita ir 2012 metų suvestinė debitorinio ir kreditorinio įsiskolinimo ataskaita pateiktos Finansų ministerijos nustatytais terminais. Biudžeto vykdymo ataskaitų išvardinti dokumentai užpildyti Finansų ministro 2011-11-26 įsakymu Nr. 1K-361 patvirtintose formose nustatyta tvarka, pasirašyti, duomenys pateikti tūkstančiais litų. Asignavimų valdytojai kartu su metine atskaitomybe Savivaldybės administracijos Biudžeto skyriui teikė ir finansinių ataskaitų rinkinius parengtus pagal viešojo sektoriaus apskaitos ir finansinės atskaitomybės standartais iš kurių buvo sudarytas savivaldybės konsoliduotųjų finansinių ataskaitų rinkinys. Savivaldybės konsolidavimo ataskaitų rinkinį sudaro aštuoniolika subjektų t. y. biudžetinės organizacijos, viešosios įstaigos, savivaldybės iždas ir privatizavimo fondas. Konsolidavimas vykdomas Viešojo sektoriaus apskaitos ir konsolidavimo informacinėje sistemoje (VSAKIS), todėl atliekant patikrinimą buvo peržiūrėta konsolidavimo koregavimų ir pergrupavimų tinkamumas, išsamumas ir tikslumas VSAKIS sistemoje.
               Savivaldybės 2012 metų konsoliduotųjų finansinių ataskaitų rinkinio veiklos rezultatų ataskaitoje atvaizduota einamų metų pagrindinės veiklos pajamos-27842266,52 Lt, pagrindinės veiklos sąnaudos-  31467089,88Lt, turi būti 31468642,88Lt skirtumas 1553,0 Lt (Muziejus veiklos ataskaitoje ir grynojo turto pokyčių ataskaitoje neparodė 1553,0 Lt išlaidų), pagrindinės veiklos deficitas-3624823,36 Lt turi būti 3626376,36 Lt skirtumas 1553,0 Lt, grynas veiklos deficitas-4848790,59 Lt turi būti 4850343,59 Lt (įskaitant kitos veiklos rezultatą perviršį-321008,09 Lt, finansinės veiklos rezultatą deficitą-63852,79 Lt, apskaitos politikos keitimo ir esminių klaidų taisymo įtaką deficitas-1481122,53 Lt), įskaičius nuosavybės metodo įtaką (savivaldybės turimos akcijos) grynasis savivaldybės einamų metų deficitas-5812389,59 Lt turi būti 5813942,59 Lt skirtumas 1553,0 Lt, ankstesnių metų veiklos rezultatas atvaizduotas finansinės būklės ataskaitoje perviršis-75479266,0 Lt, atėmus 2012 metų deficitą 4850343,59 Lt sukauptas perviršis-70628922,41 Lt. Finansinės būklės ataskaitoje 2012-12-31 d. atvaizduota savivaldybės ilgalaikis turtas-174072825,68 Lt, trumpalaikis turtas-4683168,89 Lt iš viso turto178755994,57 Lt, finansavimo sumos-74422411,59 Lt, įsipareigojimai-9338670,84 Lt, per vienerius metus gautinos sumos-2434394,39 Lt.            
                 Vertinant konsoliduoto finansinių ataskaitų rinkinio konsolidavimą peržiūrėta tarpinių sąskaitų tikrinimo ataskaitos: K-KBA-B-KK-M-konsolidavimo kontrolės bendroji ataskaita,  kurioje pradiniai ir pabaigos likučiai nurodyti gerai; K-KKK-A-KK- bendra konsoliduotųjų ataskaitų korektiškumo ataskaita, kurioje skirtumų nenustatyta; K-KSP-K-KK-M-tarpinės finansinės eilutės eliminavime, kurioje eliminavimas atliktas teisingai; K-TSP-B-KK- viešojo sektoriaus subjektų nesuderintų sandorių pažyma, kurioje nesuderintų ar netinkamai suderintų sandorių nenustatyta.                                                                                                                                                                                                                                                                                                 
               Patikrinta Paaiškinamasis raštas prie savivaldybės biudžeto įvykdymo ataskaitos už 2012 metus. Patikrinimo tikslas-įsitikinti, ar paaiškinamąjame rašte pateikti duomenys atitinka biudžeto įvykdymo ataskaitoje pateiktiems duomenims. Patikrinimo metu nustatyta, kad duomenys pateikti aiškinamąjame rašte atitinka su duomenimis atvaizduotais biudžeto įvykdymo ataskaitoje.

                        SAVIVALDYBĖS BIUDŽETO APSKAITA IR VIDAUS KONTROLĖ
              Birštono savivaldybės administracijos Biudžeto skyriaus veiklos nuostatais biudžeto skyriui pavesta organizuoti ir tvarkyti Savivaldybės biudžeto pajamų ir išlaidų, paskolų apskaitą, taip pat tvarkyti nuomos mokesčio už valstybinę žemę duomenis, formuoti įskaitymus ir grąžinimus. Nuomos mokesčio už valstybinę žemę surinkimo analitinė apskaita yra kompiuterizuota ir pajamoms surinkti atidaryta surenkamoji sąskaita.

            Pagal audito reikalavimus finansinio audito metu turi būti ištirta audituojamojo subjekto veikla, apskaitos sistema ir vidaus kontrolė. Vidaus kontrolės vertinimas apima ir finansų valdymo kontrolės vertinimą. Finansų kontrolės, kaip vidaus kontrolės sistemos dalies, tikslas – užtikrinti, kad valstybės ir savivaldybių finansinio turto valdymas, naudojimas, apsauga bei disponavimas juo, viešojo juridinio asmens sutartiniai įsipareigojimai tretiesiems asmenims atitiktų teisėtumo bei patikimumo finansų valdymo principus.


Audito metu Savivaldybės administracijoje susipažinta su vidaus kontrolės aplinka ir kontrolės procedūromis biudžeto srityje, vertintas šių kontrolės procedūrų veiksmingumas. Vidaus kontrolės procedūros audituojamojo subjekto parengtos taisyklės ir normos, kurios privalo užkirsti kelią klaidoms ir apgaulėms, jas surasti ir ištaisyti bei užtikrinti, kad subjekto tikslai bus pasiekti.

                      Tačiau ne visada pažeidimo padarinius galima visiškai ištaisyti, todėl žymiai naudingiau imtis tinkamų prevencijos veiksmų, siekiant iš anksto užkirsti kelią galimiems pažeidimams. Tai galima padaryti tik sukūrus pozityvią vidaus kontrolės aplinką ir įdiegus pakankamai veiksmingas kontrolės procedūras tiek į Savivaldybės biudžeto lėšų valdymo, turto valdymo ir naudojimo, tiek į biudžeto išlaidų sąmatų vykdymo procesus


Nustatyta, kas Savivaldybėje yra parengtos ir administracijos direktoriaus įsakymais patvirtintos Finansų kontrolės, Vidaus tvarkos taisyklės, kitos įvairios tvarkos, Administracijos veiklos reglamentas ir kt.
            Apibendrinus vidaus kontrolės tyrimo biudžeto lygmeniu duomenis nustatyta, kad vidaus kontrolės sistema savivaldybėje naudojant, valdant ir disponuojant savivaldybės lėšomis ir turtu, atitinka jai keliamus reikalavimus, tačiau remiantis audito metu surinktais įrodymais  nustatyta, kad vykdant viešuosius pirkimus ir valdant savivaldybės turtą numatytos vidaus kontrolės procedūros neužtikrina, kad būtų išvengta neatitikimų naudojant savivaldybės biudžeto lėšas ir turtą. 

            Atliekant auditą vyko konstruktyvus bendradarbiavimas su audituojamų subjektų darbuotojais, buvo geranoriškai reaguojama į pareikštus pastebėjimus ir pasiūlymus.

Kontrolierė




Zita Pranckevičienė

Susipažinome:

Birštono savivaldybės

administracijos direktorius


                     Valentinas Vincas Revuckas

Biudžeto skyriaus vedėja



Ona Grigonienė
